151. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 1 της 31 Δεκ. 1993/5 Ιαν. 1994 (ΦΕΚ Α' 1) Σύσταση, αναβάθμιση και αναδιάρθρωση Τελωνειακών Αρχών. Έχοντας υπόψη: 1.Τις διατάξεις: α. του άρθρ. 24 παρ. 5 του Νόμ. 1558/1985 "Κυβέρνηση και Κυβερνητικά Όργανα" (ΦΕΚ Α' 137), σε συνδυασμό με το άρθρ. 6 παρ. 6 του Νόμ. 2026/1992 "ρύθμιση θεμάτων Οργάνωσης και προσωπικού της Δημόσιας Διοίκησης και άλλες διατάξεις" (ΦΕΚ Α' 43). β.του άρθρ. 29Α του Νόμ. 1558/1985, όπως προστέθηκε με το άρθρ. 27 του Νόμ. 2081/1992 "Ρύθμιση του θεσμού των Επιμελητηρίων, τροποποίηση των διατάξεων του Νόμ. 1712/1987 για τον εκσυγχρονισμό των επαγγελματικών οργανώσεων των εμπόρων, βιοτεχνών και λοιπών επαγγελματιών και άλλες διατάξεις" (ΦΕΚ Α 154). γ.του άρθρ. 1 του Νόμ. 2085/1992 "Ρύθμιση θεμάτων οργάνωσης λειτουργίας και προσωπικού της Δημόσιας Διοίκησης και άλλες διατάξεις" (ΦΕΚ Α' 170). Σελ. 58,496 Τεύχος 1250-Σελ. 90 2.Το γεγονός ότι από τις διατάξεις του παρόντος Π.Δ/τος θα προκύψει δαπάνη 11.281.920 κατ’ έτος σε βάρος του Κρατικού Προϋπολογισμού, η οποία θα καλυφθεί από τις πιστώσεις του κωδικού 5214 του Ειδικού Φορέα 23210 του προϋπολογισμού εξόδων του Υπουργείου Οικονομικών. 3.Την αριθ. Γ.Υ. 5246/14.10.93 Κοινή Απόφαση του Πρωθυπουργού και του Υπουργού Οικονομικών "Ανάθεση αρμοδιοτήτων Υπουργού Οικονομικών στους Υφυπουργούς Οικονομικών" (ΦΕΚ Β' 829). 4.Τη Γνωμοδότηση αριθ. 714/1993 του Συμβουλίου της Επικρατείας με πρόταση του Υπουργού Προεδρίας της Κυβέρνησης και του Υφυπουργού Οικονομικών, αποφασίζουμε: Άρθρ. 1.-Στη Δ. 33 Διεύθυνση Ελέγχου Τελωνείων συνιστώνται: α."Τμήμα Χερσαίων Μέσων Δίωξης και Σκύλων" και "Τμήμα Λοιπών Μέσων Δίωξης", στα οποία, κατά λόγο αρμοδιότητας, μεταφέρονται οι αρμοδιότητες του Τμήματος Μέσων Δίωξης του άρθρ. 9 του Π.Δ. 89/1991 "περί συστάσεως Τελωνειακής Διεύθυνσης Ελέγχου Οικονομικού Εγκλήματος - δασμοφοροδιαφυγής - και άλλων Διευθύνσεων στην Κεντρική Υπηρεσία του Υπουργείου Οικονομικών" (ΦΕΚ Α' 39), το οποίο καταργείται. Ειδικά ως προς τους σκύλους - ανιχνευτές και τους συνοδούς - χειριστές τους, το Τμήμα Χερσαίων Μέσων Δίωξης και Σκύλων φροντίζει για τη ρύθμιση, κατά λόγο αρμοδιότητας, των θεμάτων που αφορούν την προμήθεια των σκύλων - ανιχνευτών, διαμονή, διατροφή, συντήρηση, υγειονομική περίθαλψη, βασική εκπαίδευση και επανεκπαίδευση αυτών και των συνοδών χειριστών τους και κάθε άλλου συναφούς θέματος που συνεπάγεται δαπάνη βαρύνουσα την Τελωνειακή Υπηρεσία. β."Τμήμα Πληροφοριών C.I.S. - SCENT", με αρμοδιότητες τη λήψη, αποστολή, έρευνα και επεξεργασία, σε συνεργασία με τα αρμόδια Τμήματα της Διεύθυνσης, πληροφοριών για παρατυπίες ή απάτες κατά των ιδίων πόρων της Ε.Ο.Κ. παράνομη διακίνηση ναρκωτικών και ψυχοτρόπων ουσιών, όπλων και εκρηκτικών, παράνομη διακίνηση ειδών πολιτιστικής κληρονομίας και κάθε άλλη παράνομη δραστηριότητα, που υπόκειται στον έλεγχο της Τελωνειακής Υπηρεσίας. 24.Α.α.149-151 Οργανισμός Υπουργείου Οικονομικών Άρθρ.2.-1.Συνιστάται "Τμήμα Πληροφοριών C.I.S. - SCENT", στις ακόλουθες Τελωνειακές Υπηρεσίες: α.Στις Ειδικές Υπηρεσίες Τελωνειακών Ερευνών (ΕΥΤΕ) Ανατολικής Μακεδονίας και Θράκης, Έβρου, Ηπείρου και Νήσων, Κεντρικής Ελλάδας, Νότιας Ελλάδας, Νήσων Κεντρικού Αιγαίου, Νήσων Ανατολικού Αιγαίου και Δωδεκανήσου. β.Στα παραρτήματα των Ε.Υ.Τ.Ε. Δυτικής Μακεδονίας, Κιλκίς, Σερρών, Κερκύρας, Σάμου και Χανίων. Το Τμήμα Πληροφοριών C.I.S. - SCENT", του Παραρτήματος ΕΥΤΕ Δυτικής Μακεδονίας αποτελεί κλιμάκιο αυτού με έδρα τη Νίκη της Νομαρχίας Φλώρινας και τίτλο "Κλιμάκιο Πληροφοριών C.I.S. - SCENT", Παραρτήματος ΕΥΤΕ Δυτικής Μακεδονίας" και τίθεται σε λειτουργία με απόφαση του Υπουργού Οικονομικών. γ.Στα Τελωνεία Θ' και Ι' Αερολιμένα της Νομαρχίας Πειραιά, Ε' Αερολιμένα της Νομαρχίας Θεσσαλονίκης και Χίου της ομώνυμης Νομαρχίας. 2.Στα τελωνεία Κω της Νομαρχίας Δωδεκανήσου και Μύρινας Λήμνου της Νομαρχίας Λέσβου λειτουργεί γραφείο Πληροφοριών C.I.S. - SCENT". 3.Η χωρική αρμοδιότητα της Ε.Υ.Τ.Ε. Έβρου εκτείνεται στην ομώνυμη Νομαρχία και τη Νομαρχία Ροδόπης. Άρθρ.3.-1.(Αντικαθίστανται τα δύο τελευταία εδάφια της παρ. 1 άρθρ. 6 Π.Δ. 551/1988, ΦΕΚ Α' 259 κατωτ. σελ. 74, 14). 2.(Αντικαθίστανται η παρ. 3 άρθρ. 6 Π.Δ. 551/1988, ΦΕΚ Α 259 κατωτ. σελ. 74, 14). 3.(Αντικαθίσταται το πρώτο εδάφιο της παρ. 4 άρθρ. 6 Π.Δ. 551/1988, ΦΕΚ Α 259, κατωτ. σελ. 74, 14). Άρθρ.4-16.-(Αντικαθίστανται η παρ. 2 άρθρ. 109, το άρθρ. 101, το άρθρ. 173, το άρθρ. 181, οι παρ. 1 και 2 άρθρ. 229, η παρ. 6 άρθρ. 261, η παρ. 2 άρθρ. 285, το άρθρ. 317, η παρ. 2 άρθρ. 301, τα άρθρ. 381, 397 και 405 και παρ. 1, 2 και 3 άρθρ. 422 του Π.Δ. 551/1988, ΦΕΚ Α 259, κατωτ. σελ. 74, 14). Άρθρ.17.-(Καταργείται η παρ. 2 άρθρ. 443 και αντικαθίσταται η παρ. 4 άρθρ. 443 Π.Δ. 551/1988, ΦΕΚ Α 259, κατωτ. σελ. 74, 14). Άρθρ.18.-1.Η ισχύς του παρόντος αρχίζει από τη δημοσίευσή του στην Εφημερίδα της Κυβερνήσεως, εκτός από τις διατάξεις που αφορούν τα Τοπικά Γραφεία, η έναρξη λειτουργίας των οποίων καθορίζεται με απόφαση του Υπουργού Οικονομικών, που εκδίδεται σύμφωνα με το άρθρ. 32 του Νόμ. 1828/1989 "Αναμόρφωση Φορολογίας Εισοδήματος και άλλες διατάξεις" (ΦΕΚ Α' 2). 2.Κάθε άλλη διάταξη αντικείμενη στο παρόν καταργείται. 